Kaizers Orchestra

**Kaizers Orchestra** er et norsk alternativ rockeband fra Rogaland, startet i Bergen i 2000. Bandet forbindes også med Bryne og Jæren hvor grunnleggerne og låtskriverne, vokalist Janove Ottesen og gitarist Geir Zahl, kommer fra og på grunn av sangtekstene som framføres på jærsk. Bandet har gitt ut åtte studioalbum, vant fire Spellemannpriser, blant dem Årets spellemann for 2012, og en Alarmpris.

Stilistisk henter musikken til Kaizers Orchestra inspirasjon fra en rekke hold; fra Tom Waits' tekstunivers og østeuropeisk sigøynermusikk til punkrock og «ompamusikk». Bruken av oljefat og skrapmetall som perkusjon er et av bandets kjennetegn, og pumpeorgel (salmesykkel) utgjør også et distinkt karaktertrekk i bandets lydbilde. 

Bandet ble oppløst i 2013. I november 2022 annonserte de en comeback-turne med konserter i Stavanger, Oslo, Bergen og Trondheim høsten 2023. Konsertturneen ble innledet 1. september 2023 i Stavanger.

## Historie
Janove Ottesen, Rune Solheim, Helge Risa og Geir Zahl, som tidligere hadde spilt i bandene Blod, Snått & Juling og gnom, startet Kaizers Orchestra først som et prosjekt ut ifra et ønske om et råere og mer energisk uttrykk enn det Blod, Snått og Juling og gnom hadde stått for. Bandets navn, Kaizers Orchestra, er inspirert av en strofe fra sangen «Bastard» av gnom; «Eg blei tatt hånd om av en viss Mr. Kaizer / Han er den stolte eiger av verdens tyngste siameser». Denne sangen inneholdt også en oljetønne-solo, noe som senere skulle bli en slags signatur for Kaizers Orchestra. Kaizers Orchestras sanger er kjent for sine tekstunivers hvor alle sangene foregår i det samme forskrudde universet,  og i senere utgivelser henger sangene mer direkte sammen i en typisk "musikkteater" stil, med også musikalske temaer og sanglinjer som dukker opp flere ganger i forskjellige sanger, som forteller en sammenhengende historie.

3. september 2001 utkom bandets debutalbum *[[Ompa til du dør]]* som umiddelbart ble godt mottatt av både publikum og kritikere. Albumet fikk stort sett terningkast 5 og 6 av norske avisanmeldere og vant også flere musikkpriser, blant annet Spellemannprisen 2001 i klassen rock og to priser under Alarmprisen 2002 i klassen rock og som beste liveband. *Ompa til du dør* endte med å bli det mest solgte rockealbum i Norge så langt. Kaizers Orchestra insisterte på at framsida på plata skulle være av resirkulert papir.

I 2003 kom bandets andre album, *[[Evig Pint]]* som gikk rett inn på førsteplass på VG-lista. For videoen til singelen *Evig Pint* fikk bandet prisen Årets musikkvideo under Spellemannprisen 2003. I 2004 fikk bandet kontrakt med Universal Records, noe som også medførte økt internasjonal oppmerksomhet, og i 2005 ble albumet *[[Maestro]]* lansert. Det ble en kommersiell suksess over hele Europa og høstet også mange gode kritikker. På europaturneen i forbindelse med utgivelsen benyttet Kaizers Orchestra kanadiske Geoff Berner som oppvarmer.

Bandet har også, til tross for sine norskspråklige tekster, oppnådd en viss popularitet i utlandet, og har blant annet spilt konserter på Vega i København, Danmark og Roskilde-festivalen. I 2006 ble det frontet som et av de største navnene på Roskilde-festivalen og fikk opptre på hovedscenen, hvor det spilte for ca. 50&nbsp;000 mennesker.

Høsten 2007 spilte bandet inn sitt fjerde studioalbum. Det ble spilt inn og mikset i Berlin og Los Angeles og ble gitt ut 18. februar 2008 med navnet *[[Maskineri]]*. I desember 2007 ble «Enden av november» fra albumet utgitt som radiosingle.

I januar 2009 var bandet i et studio på Jæren sammen med produsent Yngve Sætre og spilte inn albumet *[[Våre demoner]]*. Albumet består av nyinnspillinger av elleve sanger som har vært skrevet i forbindelse med de forrige utgivelsene, men aldri tidligere var blitt utgitt. Albumet ble utgitt 27. april 2009 og CD-utgaven var kun i salg i én uke. Til tross for kort tid i salgshyllene, toppet albumet VG-lista i likhet med bandets øvrige fire studioalbum.

I mars 2010 startet Kaizers innspillingen av trilogien *Violeta Violeta* i Bergen. Det første albumet, *[[Violeta Violeta Volume I]]*, ble gitt ut 31. januar 2011. *[[Violeta Violeta Volume II]]* ble gitt ut 11. november 2011, og *[[Violeta Violeta Volume III]]* ble gitt ut 2. november 2012. Innspillingen av albumet ble finansiert av en firedagers miniturné til Stavanger, Oslo, Bergen og Trondheim. Inkludert i billettprisen var en spesialutgave av albumet som ble tilsendt da det var ferdiginnspilt.

Vokalist Janove Ottesen har uttalt: «Jeg kan love størst mulig musikalsk variasjon, men summen blir selve inkarnasjonen på vår egenart og integritet. Vi gjør nøyaktig som vi vil, uten å ta hensyn til noe annet enn å gi dette albumet et maksimalt Kaizers-preg.» I forbindelse med tiårsjubileet og utgivelsen av første album i trilogien, gjennomførte bandet en større Europaturné som endte i Oslo Spektrum den 9. april 2011.

Under Øyafestivalen 2011 fremførte bandet hele *[[Violeta Violeta Volume II]]* tre måneder før albumet ble gitt ut.

Kaizers Orchestra fikk Norsk Artistforbunds Ærespris for 2012. Det ble tildelt Årets spellemann under Spellemannprisen 2012, og fikk også Spellemannprisen for beste musikkvideo samme år for videoen til «Begravelsespolka», regissert av Eivind Tolås. Bandet fikk dessuten Gammleng-prisen i klassen pop/rock i 2013 og vant prisen årets live under utdelingen av P3 Gull samme år. I 2015 ble dokumentarfilmen *[[Den tilfeldige rockestjernen]]* om bandet utgitt.

## Musikal
På en pressekonferanse i august 2009 kunngjorde bandet at det ville sette opp en musikal bygget på  Tore Renbergs manus. Den skulle hete *Sonny*, og være basert på tekstuniverset og karakterene fra gruppas tre første album – *[[Ompa til du dør]]* fra 2001, *[[Evig pint]]* fra 2003 og *[[Maestro]]* fra 2005. Musikalen hadde premiere på Rogaland Teater 11. november 2011.

## Film
Den 13.&nbsp;mars 2015 hadde den norske filmen ''Den tilfeldige rockestjernen'' premiere; det er en dokumentarfilm regissert av Leiv Igor Devold, med bandmedlemmet Helge Risa som omdreiningspunkt. Risa har blitt kalt blant annet «Mannen bak gassmaska», og i bandet har han tilnavnet «Omen Kaizer».

Filmen fikk blandet kritikk. Crewet bak *Den Tilfeldige Rockestjernen* har mottatt flere priser, blant annet vant Christoffer Heie og Ida Vennerød Kolstø kategorien beste klipp under Amandaprisen 2015, og Svenn Jakobsen ble nominert til beste lyddesign samme år. Jakobsen vant prisen sin for Lyddesign under Kanonprisen 2015, hvor filmen også vant Filmwebs Kanonpris.

## Medlemmer
* Janove Ottesen, «Sjakalen/The Jackal Kaizer», vokal, akustisk gitar
* Geir Zahl, «Hellraizer Kaizer», andregitar, førstetønnist, vokal
* Terje Winterstø Røthing, «Killmaster Kaizer», førstegitar, andretønnist, koring
* Helge Risa, «Omen Kaizer», pumpeorgel, piano, trekkspill, vokal, koring
* Rune Solheim, «Mink Kaizer», slagverk
* Øyvind Storesund, «Thunder Kaizer», kontrabass, plystring, koring

### Tidligere medlemmer
* Jon Sjøen, kontrabass. Sluttet i 2003.

### Tidslinje

ImageSize = width:800 height:auto barincrement:30
PlotArea = left:100 bottom:60 top:0 right:10
Alignbars = justify
DateFormat = mm/dd/yyyy
Period = from:01/01/2000 till:09/14/2013
TimeAxis = orientation:horizontal format:yyyy
Legend = orientation:vertical position:bottom columns:1
ScaleMajor = increment:1 start:2000

Colors =
  id:vocals   value:red           legend:sang_og_gitar
  id:lead     value:brightgreen   legend:1._gitarist_og_2._tønnist
  id:rhythm   value:green         legend:2._gitarist,_1._tønnist_og_vokal
  id:bass     value:blue          legend:Kontrabass_og_plystring
  id:drums    value:purple        legend:slagverk
  id:piano    value:yellow        legend:pumpeorgel,_piano,_trekkspill,_vokal
  id:lines    value:black         legend:studioalbum
  id:lines2   value:gray(0.5)     legend:andre_album

LineData =
  at:09/01/2001 color:black  layer:back
  at:02/03/2003 color:black  layer:back
  at:07/15/2005 color:black  layer:back
  at:03/06/2006 color:lines2 layer:back
  at:02/18/2008 color:black  layer:back
  at:10/07/2008 color:lines2 layer:back
  at:04/27/2009 color:black  layer:back
  at:01/31/2011 color:black  layer:back
  at:11/11/2011 color:black  layer:back
  at:11/02/2012 color:black  layer:back

BarData =
  bar:Janove text:"Janove Ottesen"
  bar:Geir text:"Geir Zahl"
  bar:Terje text:"Terje W. Røthing"
  bar:Helge text:"Helge Risa"
  bar:Rune text:"Rune Solheim"
  bar:Jon text:"Jon Sjøen"
  bar:Øyvind text:"Øyvind Storesund"

PlotData=
  width:10 textcolor:black align:left anchor:from shift:(10,-4)
  bar:Janove from:01/01/2000 till:end        color:vocals
  bar:Geir   from:01/01/2000 till:end        color:rhythm
  bar:Terje   from:01/01/2000 till:end         color:lead
  bar:Helge     from:01/01/2000 till:end        color:piano
  bar:Rune   from:01/01/2000 till:end        color:drums
  bar:Jon    from:01/01/2000 till:01/01/2003 color:bass
  bar:Øyvind    from:01/01/2003 till:end color:bass
 


## Diskografi

### Album
* *[[Ompa til du dør]]* (2001)*
* *[[Evig pint]]* (2003)*
* *[[Maestro]]* (2005)
* *[[Live at Vega]]* (2006)
* *[[Maskineri]]* (2008)
* *[[Våre demoner]]* (2009)
* *[[Violeta Violeta Volume I]]* (31. januar 2011) 
* *[[Violeta Violeta Volume II]]* (11. november 2011) 
* *[[Violeta Violeta Volume III]]* (2. november 2012)
 har blitt gitt ut i remastret versjon i anledning 20-årsjubileum

### DVD
* *[[Viva la Vega]]* (2006)
* *[[Live i Oslo Spektrum]]* (2011)
* *[[En aften i Operaen]]* (2013)
* *[[Siste Dans]]* (2014)

### EP-er
* *[[Kaizers Orchestra EP|Kaizers Orchestra EP/Den gule EP-en]]* (2000)
* *[[Død manns tango]]* (2001)
* *[[Mann mot mann]]* (2002)
* *[[The Gypsy Finale]]* (2004)
* *[[Maestro EP]]* (2005)

### Singler
* «Kontroll på Kontinentet» (2001)
* «Di grind» (2003) – elektronisk nedlastning
* «Apokalyps meg» (2008) – vinyl
* «Philemon Arthur & the Dung» (2010) – elektronisk nedlastning
* «Hjerteknuser» (2010)
* «En for orgelet, en for meg» (2010) – elektronisk nedlastning
* «Tusen dråper regn» (2011)
* «Drøm videre Violeta» (2011)
* «Stjerner i posisjon» (2013) – elektronisk nedlastning
* «Dine gamle dager er nå» (2023)
* «Kaleidoskophimmel» (2023)

### Vinyl
* *[[Ompa til du dør]]* (2002)
* *[[Død manns tango]]* (2002) 
* *[[Evig pint]]* (2003)
* *[[Maestro]]* (2005)
* *[[Maskineri]]* (2008)
* *[[Apokalyps meg]]* (2008)
* *[[250 Prosent]]* (2008)
* *[[Våre demoner]]* (2009)
* *[[Violeta Violeta Volume I]]* (2010)
* *[[Violeta Violeta Volume II]]* (2011)
* *[[Violeta Violeta Volume III]]* (2012)
* *[[Greatest Hits (Kaizers Orchestra-album)|Greatest Hits]]* (2022)

## Priser og nominasjoner

## Referanser


## Eksterne lenker
* 
* 
* 
* 
* Dr. Mowinckel – norsk fanside
* Tysk side med tyske og engelske tekster
* Den offisielle tsjekkiske og slovakiske Kaizers Orchestra fanklubben
* Den første polske Kaizers Orchestra-fansiden
*  Viva Christiania – tysk side (på engelsk)
* nrk.no/rogaland: Kaizers siste dans